Това е списък на резултатите на националният отбор по футбол Германия и Западна Германия на Европейски първенства по футбол. Европейското първенство по футбол на УЕФА е основното футболно състезание на мъжките национални отбори по футбол, управлявани от УЕФА (Съюзът на европейските футболни асоциации). Провежда се на всеки четири години от 1960 година, през четната година между турнирите на Световната купа, първоначално се нарича Купата на европейските нации на УЕФА, променяйки сегашното си име през 1968 година. Германия участва на тринадесет издания на Европейски първенства по футбол, като е националният представител с най-много изиграни състезания. Първото ѝ участие е през 1972 година в Белгия, като веднъж е и домакин през 1988 година, когато не успява да вземе трофея. Националният отбор по футбол на Германия има само три отсъствия от турнира; в първите две издания на шампионата на Европейските нации отказва участие, докато в Италия 1968 година не успява да се класира за финалната фаза.